EkBass/fiwiki-20250220-pages-articles huggingface dataset:
Terry Paine

Terence Lionel Paine (s. 23. maaliskuuta 1939 Winchester, Englanti) on englantilainen entinen jalkapalloilija ja valmentaja. Hän oli pelipaikaltaan hyökkääjä. Pelaaja-aikanaan Paine edusti Southamptonia vuosien 1956 ja 1974 välillä 713 kertaa, tehden 160 maalia. Hän on Southamptonin historian eniten otteluja pelannut pelaaja. Paine edusti myös 111 pelin verran Hereford Unitedia. Englannin maajoukkueessa Paine pelasi 19 ottelua, tehden 7 maalia. Vuonna 1963 hän pelasi ensimmäisen täyden maaottelunsa ja samana vuonna hän teki hattutempun Wembleyn stadionilla pelatussa ottelussa Pohjois-Irlantia vastaan. Vuonna 1966 Englannin valmentaja Alf Ramsey valitsi Painen MM- joukkueeseen vuoden 1966 MM-kisoihin. Kisoissa hän pelasi yhdessä alkulohkon ottelussa Meksikoa vastaan. Englanti voitti kisoissa maailmanmestaruuden. Myöhemmin urallaan Paine toimi Cheltenham Townin managerina. == Aiheesta muualla == *Profiili soccerbase.comin sivustolla Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Jalkapallon maailmanmestarit Luokka:Vuonna 1939 syntyneet Luokka:Elävät henkilöt
Kriisi (saari)

Kriisi on saari Iin kunnassa Perämerellä. Se sijaitsee Oulun kunnanrajan tuntumassa Martinniemen ja Halosenlahden länsipuolella noin neljän kilometrin päässä mantereelta. Saaren pohjoispuolella sijaitseva Kriisin Ymmyrkäinen on maannousun vuoksi kasvanut kiinni Kriisin saareen. Lähimmät muut saaret ovat Satakari pohjoisessa, Välikari kaakossa ja Satakarinletto lännessä. Kriisi sekä Kriisin Ymmyrkäinen ovat matalia, kivikkoisia saaria, joiden korkein kohta on noin kolme metriä merenpinnan yläpuolella. ==Kriisin kummeli ja loisto== Kriisin saaren lounaiskärjessä sijaitsevat Kriisin loisto sekä kummeli. Kummeli rakennettiin alun perin vuonna 1874, ja sen puuosat uusittiin 1990-luvulla. Rakenteeltaan kummeli muodostuu suuresta kiviröykkiöstä, jonka laella on kolmella jalalla seisova puinen pyramidimainen puna-valkoiseksi maalattu huippumerkki. Vastaavia kummeleita rakennettiin Pohjanlahdelle useita 1800-luvulla. Muista samanlaisista kummeleista poiketen Kriisin kummeli on yhä turvalaitekäytössä. Kummelin vieressä sijaitsee 1920–1930-luvulla rakennettu pimeänavigoinnin mahdollistava betonirakenteinen sektoriloisto. Loisto on sammutettu ja korvattu kummelin huippuun sijoitetulla kevytrakenteisella valolaitteella. ==Kuvia== Kummeli_Kriisi_Ii_20170319_01.jpg|Kummeli huippumerkkeineen Kriisi Ii 20170319 02.jpg|Kriisi mantereen suunnalta nähtynä Kriisin Ymmyrkäinen Ii 20170319.jpg|Kriisin Ymmyrkäinen == Lähteet == Luokka:Iin saaret Luokka:Suomen loistot
Palveluliikenne

Palveluliikenne on joukkoliikennettä, joka useissa kaupungeissa korvaa hiljentyneitä tavallisia linja-autovuoroja. Palvelureittejä ajetaan usein pienemmällä kalustolla ja matkustajien lisäksi kuljetetaan myös kaupungin tai kunnan sisäistä postia, koulujen ruokia sekä muuta rahtia. Usein palveluliikenne toteutetaan ostoliikenteenä. Palveluliikenne voi myös olla osa matkapalvelukeskusta jolloin matkapalvelukeskus hyödyntää myös palvelulinjojen tarjoamaa kapasiteettia. MPK voi esimerkiksi automaattisesti tehdä palvelulinja tilauksen taksin sijasta silloin kun se asiakkaan ja aikataulun kannalta on mahdollista. Modernin palveluliikenteen reitti muodostuu sekä kiinteistä pysäkeistä että pysäkkien välillä tehtävästä kutsuohjatusta toiminnasta. Tämä toimintamalli mahdollistaa myös ovelta-ovelle palvelun esimerkiksi vanhusten asuttamien talojen pihoilla ja muissa paikoissa. Kokemukset pienissä ja keskisuurissa kaupungeissa ovat osoittaneet että automatisoidulla palvelulinjalla on mahdollista ajaa pääosa (>90%) kaupungin yhteiskunnan maksamista matkoista ja avoimen joukkoliikenteen matkoista. ==Katso myös== * Kutsuohjattu joukkoliikenne == Aiheesta muualla== * Etelä- Savon Matkapalvelukeskus Luokka:Joukkoliikenne
Iomega Zip

Zip on Iomegan kehittämä levykeasema ja suurikapasiteettinen levyke, jolle mahtuu 100 tai 250 megatavua tietoa. Zip-levyke oli datan siirtoon, varastointiin ja etenkin varmuuskopiointiin käytetty muistiväline, joka oli yleisessä käytössä 1990-luvun lopulla. Nykyään sen ovat syrjäyttäneet tallentavat optiset asemat, USB-muistitikut ja ulkoiset kiintolevyt. Iomegan Zip-asemia oli sekä ulkoisia että sisäisiä. Ulkoinen asema kytkettiin joko kirjoitinporttiin tai SCSI-liitäntään. Sisäinen asema voitiin kytkeä emolevyn IDE-liitäntään. Zip-asemien kehitys päättyi 2002 esiteltyyn 750 megatavun asemaan, joka käytti USB 2.0 -liitäntää Iomegan lehdistötiedote 15.8.2002: Iomega Announces the New Zip® 750MB Drive, haettu 15.12.2008 "SAN DIEGO, August 15, 2002- Iomega Corporation (NYSE: IOM), a global leader in reliable portable data storage, today announced it is now shipping for worldwide availability the new Zip® 750MB USB 2.0 drive, the third generation of the company's award-winning removable storage solution for small business, home, and enterprise users." . == Lähteet == ==Kirjallisuutta== * == Aiheesta muualla == *Iomegan sivut Luokka:Tietokoneen tallennusmediat
Tiina Brännare

Tiina Anne Marjatta Brännare (s. 3. tammikuuta 1960 Helsinki)Teatterit ja teatterintekijät 2005, Teatterin tiedotuskeskus 2005, ISBN 952-471-629-1, sivu 136. on suomalainen ohjaaja, koreografi ja näyttelijä, joka on tehnyt paljon töitä musiikkiteatterin parissa. Brännare aloitti uransa tanssijana ja on opiskellut alaa mm. New Yorkissa, Lontoossa ja Tukholmassa. Brännare valmistui teatteritaiteen maisteriksi 1992 Teatterikorkeakoulun näyttelijäntyönlinjalta. Hän työskenteli Uudessa Iloisessa Teatterissa 1980-2002 esiintyjänä, koreografina ja apulaisohjaajana. Sittemmin hän on ohjannut ja tehnyt koreografioita teattereissa ympäri Suomea. Hän on vieraillut Turun kaupunginteatterissa, Tampereen Työväenteatterissa, Lahden kaupunginteatterissa, Helsingin kaupunginteatterissa, Porin teatterissa, Kotkan kaupunginteatterissa, Kokkolan kaupunginteatterissa Järvenpään teatterissa, Valkeakosken kaupunginteatterissa, Heinolan kesäteatterissa, Krapin pajalla jne. Hänen ohjauksiaan ovat Liz, Katri Helena, Marilyn, Niskavuoren Heta 2X, Evita, Cats, Five Guys Named Moe, Housut pois, Lainahöyhenissä, Piukat paikat, Guys and Dolls, Pimeä metsä, Herrasmieshuijarit, Peter Pan,Kun pöly laskeutuu, Silvia und Ich, Kesällä Kerran, Kaaos, Paniikki,Ukkometsot, Kuumia Aaltoja, Hello Dolly, Kaiken Takana on Nainen, Elämää ja Erotiikkaa, SKAM,Pyhä keikka, Sweet Charity, Ankkurilyhty, Rakastan, rakastan, Cabaret, Albatrossi ja Heiskanen 3x, Heavy Christmas, My Fair Lady, Kiss Me Kate ja Mustalaisleiri muuttaa taivaaseen, Jyrki-Boy Suosikki musikaali, Ukkometsot, Aint`Missbehavin jne.Tiina Brännare, Ilona-esitystietokanta, Teatterin tiedotuskeskus, viitattu 19.12.2014. Eppu Nuotio ja Brännare ovat yhdessä kirjoittaneet musikaalit /näytelmät Kun pöly laskeutuu, MARILYN, Liz, ROMY, Kadonnut Prinsessa, Silvia und Ich (pienoisooppera), HUONE 112, Kaiken takana on nainen, Sekuntiviisaripoika, Elämää ja Erotiikkaa, Kerran kesällä, Delilah ja Anopit. Heiltä ilmestyi myös VETO-niminen romaani kesällä 2022 Otava. Brännare palkittiin ansioituneena musiikkiteatterintekijänä Jaakko Salo -palkinnolla 2005. Brännare näytteli useita vuosia korvalääkäri Sirkka Niskaa TV-sarjoissa Ihmeidentekijät ja Parhaat vuodet. Hän on myös vieraillut TV-sarjoissa: Hotelli Swan, Rahti, Rosvopankki, Ilman Kavaluutta, Puhtaat Valkeat Lakanat, Käenpesä, Lottovoittaja jne. Tiina Brännare perusti tanssiryhmän Jazz-Girls vuonna 1977, Undeground teatteri "Gorgon" 1992 Sirpa Taivaisen kanssa sekä tanssi-duon "Musta Tulppaani" Mikko Rasilan kanssa vuonna 1988. ==Lähteet== == Aiheesta muualla == * *Tiina Brännare. Sielu ja ruumis HS.fi 2009 *brannarenuotio.wordpress.com Luokka:Suomalaiset koreografit Luokka:Suomalaiset näyttelijät Luokka:Suomalaiset teatteriohjaajat Luokka:Vuonna 1960 syntyneet Luokka:Elävät henkilöt
Christoph Scheiner

Christoph Scheiner (25. heinäkuuta 1573 - 18\. kesäkuuta 1650) oli saksalainen tähtitieteilijä ja jesuiitta. Vuonna 1611 Scheiner havaitsi yhtenä ensimmäisistä auringonpilkkuja, vaikkakin hän luuli niiden olevan Auringon kiertolaisia. Häntä avusti Johann Baptist Cysat. Kirjansa Rosa Ursina julkaistiin 1630. Tällöin hän jo oli samaa mieltä Galileo Galilein kanssa siitä, että auringonpilkut ovat Auringon pinnalla tai sen kaasukehässä. Maunderin minimistä johtuen auringonpilkkujen esiintyminen väheni merkittävästi useiksi vuosikymmeniksi, jolloin Scheinerin kirja pysyi aiheen standardilähteenä pitkän aikaa. Scheiner vastusti heliosentristä kuvaa kuolemaansa saakka. Scheiner ja Galilei kiistelivät siitä kumpi havaitsi ensimmäisenä auringonpilkut. Tämä riita saattoi olla tekijänä Galilein kiistassa Katolisen kirkon kanssa. Scheiner-kraatteri kuussa on nimetty hänen mukaansa. == Lähteet == * Daxecker, Franz; The Physicist and Astronomer Christoph Scheiner: Biography, Letters, Works, Veröffentlichungen der Universität Innsbruck 246 (2004) == Kirjallisuutta == * ==Aiheesta muualla== *The Galileo Project: Christoph Scheiner (1573–1650) Luokka:Saksalaiset tähtitieteilijät Luokka:Jesuiitat Luokka:Vuonna 1573 syntyneet Luokka:Vuonna 1650 kuolleet
Ian Callaghan

Ian Robert Callaghan (s. 10. huhtikuuta 1942 Toxteth, Liverpool, Englanti) on englantilainen entinen jalkapalloilija, pelipaikaltaan keskikenttäpelaaja. Callaghan aloitti uransa Liverpoolissa, jossa pelasi vuosien 1960 ja 1978 välillä 640 ottelua, tehden 50 maalia. Callaghanin pelaamat 640 ottelua on edelleen Liverpoolin seuraennätys. Hän oli mukana kun Liverpool voitti muun muassa 5 liigamestaruutta, Euroopan cupin kahdesti, FA Cupin vuosina 1965 ja 1974, UEFA Cupin (1973 ja 1976) ja FA Community Shieldin kuudesti. Hän edusti urallaan myös Swansea Citya, Cork Hibernian, norjalaista Sandefjord Fotballia ja Crewea. Englannin maajoukkuetta Callaghan edusti 4 kertaa. Callaghan valittiin Englannin joukkueeseen vuoden 1966 MM-kisoihin, jossa Englanti voitti maailmanmestaruuden. == Aiheesta muualla == *Profiili Liverpool FC:n sivustolla Luokka:Englantilaiset jalkapalloilijat Luokka:Jalkapallon maailmanmestarit Luokka:Vuonna 1942 syntyneet Luokka:Elävät henkilöt
Francesco Sizi

Francesco Sizi oli italialainen oppinut ja astronomi. Hän havaitsi ensimmäisenä vuosittaisen vaihtelun auringonpilkkujen liikkeessä. Sizi oli Galilein aikalainen. Hän on kuulu "päättelystään", jolla hän vastasi Galilein ilmoitukseen Jupiterin kuiden löytymisestä. Päättely osoittaa loogisesti kuiden olevan mahdottomia. Päättelyä käytetään nykyisin malliesimerkkinä siitä, miten puhdas logiikka on puutteellinen väline kuvaamaan todellisuutta. == Lähteet == ==Aiheesta muualla== *Sizin päättely Luokka:Italialaiset tähtitieteilijät Luokka:Syntymävuosi puuttuu Luokka:Kuolinvuosi puuttuu
Mike Rutherford

thumb|Mike Rutherford esiintymässä Genesiksen kanssa vuonna 2007. Mike Rutherford (oikealta nimeltään Michael John Cleote Crawford Rutherford, s. 2. lokakuuta 1950 Guilford, Surrey) on englantilainen muusikko. Käydessään Charterhousen koulua hän liittyi Genesis-yhtyeeseen, jonka Peter Gabriel ja Tony Banks olivat juuri perustaneet. Yhtyeestä tuli 1970-luvulla yksi tärkeimmistä ja menestyksekkäimmistä progressiivista rockia esittäneistä kokoonpanoista. Rutherford soitti yhtyeessä aluksi bassoa ja 12-kielistä kitaraa, mutta toisen kitaristin Steve Hackettin erottua yhtyeestä Spot the Pigeon -EP:n julkaisun jälkeen vuonna 1977 Rutherford otti itselleen kaiken vastuun yhtyeen kitaraosuuksista. Genesiksen aiemmissa kokoonpanoissa Rutherford loi yhtyeelle ominaisen soundin omaperäisellä tavallaan käyttää bassokitaraa, 12-kielistä kitaraa ja pedaaleilla ohjattavaa bassosyntetisaattoria. Usein hän käytti jokaista näistä saman kappaleen eri osissa, kuten kappaleissa ”Supper’s Ready”, ”Firth of Fifth” ja ”The Cinema Show”. Keikkatilanteissa Rutherford käytti usein kaksikaulaista bassoa ja 12-kielistä kitaraa mahdollistaakseen tällaisten kappaleiden esittämisen. Genesiksen taukojen aikana Rutherford on esiintynyt myös oman Mike and the Mechanics -yhtyeensä kanssa sekä levyttänyt kaksi soololevyä, Smallcreeps Day (1980) ja Acting Very Strange (1982). Luokka:Englantilaiset basistit Luokka:Englantilaiset kitaristit Luokka:Rockmuusikot Luokka:Genesis (yhtye) Luokka:Vuonna 1950 syntyneet Luokka:Elävät henkilöt
Alison Sweeney

Alison Ann Sweeney (s. 19. syyskuuta 1976) on yhdysvaltalainen näyttelijä ja juontaja. Sweeney tunnetaan parhaiten roolistaan Samantha ”Sami” Bradyna yhdysvaltalaisessa saippuasarjassa Päivien viemää. Hän on näytellyt roolia tammikuusta 1993 lähtien, ja hän on ansainnut roolista muun muassa Emmy- palkinnon. Vuonna 2007 hän ryhtyi myös juontamaan The Biggest Loser -ohjelmaa. == Ura == Sweeneyn ensiesiintyminen televisiossa oli neljän vuoden ikäisenä Kodakin mainoksessa. Muutamaa vuotta myöhemmin, vuonna 1986 hän esiintyi yhdessä jaksossa kauhusarjassa Tales from The Darkside. Hän esitti Karen- nimistä nuorta tyttöä, joka pystyi näkemään toisten kuoleman etukäteen. Vuonna 1988 Sweeney esiintyi komediasarjassa Family Man, joka kuitenkin hyllytettiin nopeasti. 22\. tammikuuta 1993 Sweeney alkoi esittää Samantha "Sami" Gene Bradyn roolia NBC:n saippuasarjassa Päivien viemää, jonka fani hän itsekin oli. 1990-luvulla Sweeney kamppaili painonsa kanssa. Välillä hänen mekkonsa koko oli 12 (Yhdysvaltain taulukon mukaan, Suomen vastaava koko n. 42). Hän ei ollut ylipainoinen lääketieteellisten metodien mukaan, mutta kuitenkin isokokoisempi kuin hänen samanikäiset kollegansa. Hän dokumentoi iltapäivälehtien kirjoituksia ja henkilökohtaista ahdistustaan vuoden 2004 elämäkertamuistelmassaan All The Days Of My Life (So Far). Vuonna 2002 hän osallistui NBC:n tositelevisiosarjan Pelkokertoimen julkkisjaksoon. Hän on vieraillut myös muissa NBC:n sarjoissa, kuten Frendeissä ja Las Vegasissa. Vuonna 2007 Sweeney ryhtyi The Biggest Loser -ohjelman juontajaksi korvatakseen Caroline Rhean neljänneltä tuotantokaudelta lähtien. Hän kuitenkin lopetti 16. kauden jälkeen The Biggest Loser - ohjelman juontamisen vuonna 2015. Uusi juontaja tulee The Biggest Loser - ohjelmaan syksyllä 2015. == Yksityiselämä == Sweeney on ollut naimisissa David Sanovin kanssa 8. heinäkuuta 2000 lähtien. Pariskunnalla on kaksi lasta, vuonna 2005 syntynyt poika ja vuonna 2009 syntynyt tytär. Tytär syntyi heti The Biggest Loser -jakson kuvaamisen jälkeen. Perhe asuu Los Angelesissa. == Ura == Televisio Vuosi Televisio-ohjelma Rooli Muuta 1987; 1993+; 2007 - 08 Päivien Viemää Adrienne Johnson Samantha "Sami" (Brady) Hernandez Colleen Brady Rooli: 1987 - Flashbacks Rooli: Tammikuu 1993+ Rooli: Heinäkuu 2007 - Syyskuu 2007; Helmikuu 2008 2007-2015 The Biggest Loser (yhdysvaltalainen televisiosarja) Oma itsensä Juontaja Elokuva Vuosi Elokuva Rooli Muuta 1990 The End of Innocence Stephanie 12-15-vuotias == Lähteet == == Aiheesta muualla == *Virallinen sivusto * Luokka:Yhdysvaltalaiset näyttelijät Luokka:Vuonna 1976 syntyneet Luokka:Elävät henkilöt
Amarantti (lisäaine)

Amarantti on elintarvikelisäaine, punainen monoatsoväri. Amarantin E-koodi on E 123 ja sitä saa käyttää eräisiin mätivalmisteisiin ja alkoholijuomiin. Yhdysvalloissa amarantti on kielletty. Amarantti on kiinteää ainetta ja sen kemiallinen kaava on C20H11N2Na3O10S3, moolimassa 604,47 g/mol, sulamispiste >300 °C, tiheys 1,5 g/cm3 (vesi = 1,0 g/cm3), liukoisuus veteen 50 g/l (20 °C) ja CAS-numero 915-67-3 (natriumsuola). Amarantin IUPAC-nimi on trinatrium-3-hydroksi-4-(4'-sulfonaattonaftyyliatso)naftaleeni-2,7-disulfonaatti. == Lähteet == == Aiheesta muualla == *Coloria: Amarantti *PubChem: Amaranth *Kyoto Encyclopedia of Genes and Genomes (KEGG): Amaranth *European Food Safety Authority (EFSA): Scientific Opinion on the re-evaluation of Amaranth (E 123) as a food additive (pdf) *Sciencelab: Material Safety Data Sheet *Chemblink Luokka:Atsovärit Luokka:Punainen
Basilica di San Frediano

Basilica di San Frediano on kirkko Piazza San Fredianolla Luccassa Italiassa. Kirkko edustaa romaanista tyyliä. Kirkko on ollut paikallaan 500-luvun alkupuolelta asti ja sitä on laajennettu. Nykyisen ulkoasunsa kirkko on saanut vuosina 1112–1147. Sisätiloissa on käytetty valkoista marmoria ja muun muassa läheisestä amfiteatterista haettuja pylväitä. Luokka:Italian kirkot Luokka:Kivikirkot Luokka:Lucca
Roger Hunt

Roger Hunt (20. heinäkuuta 1938 Golborne, Lancashire, Englanti – 27. syyskuuta 2021) oli englantilainen jalkapalloilija, pelipaikaltaan hyökkääjä. Liverpoolin manageri Phil Taylor hankki nuoren hyökkääjän riveihinsä 29. heinäkuuta 1958. Debyyttinsä ja ensimmäisen maalinsa joukkueessa Hunt teki Anfieldilla 9. syyskuuta 1959 ottelussa Scunthorpe Unitedia vastaan. Vuosien 1959 ja 1969 välillä Hunt pelasi Liverpoolin paidassa 404 ottelua, tehden 245 maalia. Liverpoolissa pelatessaan Hunt auttoi maaleillaan seuran kahteen Englannin 1. divisioonan voittoon, FA Cupin mestaruuteen, kolmeen FA Community Shieldin voittoon ja Cup-voittajien Cupin mestaruuteen. Hunt on seuran historian paras maalintekijä liigapeleissä sekä toiseksi paras maalintekijä Ian Rushin jälkeen kaikki ottelut mukaan laskienhttps://web.archive.org/web/20080224063146/http://www.lfchistory.net/stats_goalscorers.asp. 16\. joulukuuta 1969 Hunt siirtyi Boltoniin, jossa hän pelasi aina vuoteen 1972 saakka, jolloin hän lopetti pelaajauransa. Englannin maajoukkueessa Hunt pelasi vuosien 1962 ja 1969 välillä 34 maaottelua ja teki niissä 18 maalia. Vuonna 1966 Englannin maajoukkueen valmentaja Alf Ramsey valitsi Huntin MM- kisaryhmään vuoden 1966 MM-kisoihin seurakavereidensa Ian Callaghanin ja Gerry Byrnen tavoin. Hunt oli joukkueen yksi kolmesta hyökkääjästä Jimmy Greavesin ja Geoff Hurstin lisäksi. Kisoissa Hunt pelasi kaikki kuusi ottelua ja teki kolme maalia. Englanti voitti maailmanmestaruuden, kun loppuottelussa kaatui Länsi-Saksa jatkoajalla numeroin 4–2. Vuoden 1966 MM-joukkueessa pelanneet Hunt, Ray Wilson, George Cohen, Nobby Stiles ja Alan Ball ristittiin vuonna 2000 Brittiläisen ritarikunnan jäseniksi, jalkapalloilun edestä tekemänsä työn vuoksi. == Lähteet == Luokka:Englantilaiset jalkapalloilijat Luokka:Jalkapallon maailmanmestarit Luokka:Vuonna 1938 syntyneet Luokka:Vuonna 2021 kuolleet
Kakadut

Kakadut (Cacatuidae) on lähinnä Australiassa ja Filippiinien saaristossa elävä papukaijalintujen lahkoon kuuluva heimo. Heimon taksonominen status on vaihdellut ja sitä on välillä pidetty papukaijojen alaheimona. Kakadujen tuntomerkkinä on päälaella sijaitseva töyhtö. Kakadujen värit vaihtelevat mustan, harmaan, valkoisen ja vaaleanpunaisen välillä. Kakadut ovat papukaijoista lähes parhaiten soveltuneet kävelemään maanpinnalla. Kakadujen yleisin ravinto koostuu siemenistä, pähkinöistä ja hedelmistä. Kakaduihin kuuluu 8 sukua ja 21 lajia. ==Suvut ja lajit== ===Kiiltokakadut Calyptorhynchus=== * Kiiltokakadu Calyptorhynchus lathami * Punapyrstökakadu Calyptorhynchus banksii ===Mustakakadut Zanda=== * Lyhytnokkakakadu Zanda latirostris * Mustakakadu Zanda funereus * Pitkänokkakakadu Zanda baudinii ===Töyhtökakadut Cacatua=== * Arokakadu Cacatua leadbeateri * Celebesinkakadu Cacatua sulphurea * Filippiinienkakadu Cacatua haematuropygia * Idänkoukkukakadu Cacatua tenuirostris * Kultatöyhtökakadu Cacatua galerita * Lännenkoukkukakadu Cacatua pastinator * Lähdekakadu Cacatua sanguinea * Molukkienkakadu Cacatua moluccensis * Salomoninkakadu Cacatua ducorpsii * Sinisilmäkakadu Cacatua ophthalmica * Tanimbarinkakadu Cacatua goffiniana * Valkokakadu Cacatua alba ===Lajeja, joilla on oma sukunsa=== * Kekälekakadu Callocephalon fimbriatum * Neitokakadu Nymphicus hollandicus * Palmukakadu Probosciger aterrimus * Ruusukakadu Eolophus roseicapilla == Lähteet == Luokka:Kakadut Luokka:Seulonnan keskeiset artikkelit
Ian Stewart (kilpa-autoilija)

Ian Macpherson M Stewart (15. heinäkuuta 1929 Edinburgh – 19. maaliskuuta 2017 Crieff) oli skotlantilainen kilpa-autoilija. Hän osallistui yhteen Formula 1 -sarjan maailmanmestaruusosakilpailuun vuonna 1953. Hän keskeytti kilpailussa eikä kerännyt yhtään MM-pistettä. Lisäksi hän osallistui useaan MM-sarjan ulkopuoliseen F1-kilpailuun. Ian Stewart ei ollut sukua Jackie ja Jimmy Stewartille. ==Formula 1:n MM-kilpailujen tulokset== Vuosi Talli Auto Moottori 1 2 3 4 5 6 7 8 9 Sijoitus Pisteet 1953 Ecurie Ecosse Connaught Type A Lea- Francis ARG INDY DUT BEL FRA GBR Kesk. GER SWI ITA \- 0 == Lähteet == Luokka:Brittiläiset Formula 1 -kuljettajat Luokka:Vuonna 1929 syntyneet Luokka:Vuonna 2017 kuolleet
Riku Riihilahti

Riku Pasinpoika Riihilahti (s. 1974) on suomalainen televisiotoimittaja, joka toimi pitkän aikaa Yleisradion palveluksessa. Hänen erityisalaansa on urheilujournalismi, mutta hän on tehnyt myös normaalin uutistoimittajan töitä esimerkiksi Itsenäisyyspäivän vastaanotto -lähetyksissä. Riku Riihilahti oli lapsena lupaava jalkapalloilija Helsingin Jalkapalloklubin junioreissa. Hänen huippusaavutuksekseen jäi vuosina 1989 ja 1990 nimeäminen Pohjola Cupin nuorisojoukkueeseen (C-pojissa). Osaksi myös jalkapallotaustansa ansiosta Riku Riihilahti sai isännöitäväkseen Mestareiden liigan sekä vuoden 2006 MM- kilpailujen ottelustudiot. Riihilahti on myös usein toiminut urheilutapahtumissa haastattelijana kentän laidalla. Heinäkuun alussa 2007 Riihilahti jätti Yleisradion ja siirtyi itsenäisen tuotantoyhtiön palkkalistoille. Riihilahti on suorittanut kaksi akateemista tutkintoa ulkomailla. Floridan yliopistossa hän suoritti Bachelor of Arts -tutkinnon ja Liverpoolissa Master of Arts -tutkinnon. Riihilahden pikkuveli Aki Riihilahti on tunnettu maajoukkuetason jalkapalloilija. Vuonna 2012 Tapaseura ry valitsi Riku Riihilahden Hyvien tapojen lähettilääksi. == Lähteet == Luokka:Suomalaiset urheilutoimittajat Luokka:Vuonna 1974 syntyneet Luokka:Elävät henkilöt
Tihon Hrennikov

Tihon Nikolajevitš Hrennikov (, 10. kesäkuuta (J: 28. toukokuuta) 1913 Jelets, Lipetskin alue – 14. elokuuta 2007 Moskova) oli venäläinen säveltäjä ja merkittävä kulttuuripoliittinen vaikuttaja Neuvostoliitossa. Hrennikov sävelsi kolme sinfoniaa, kolme piano-, kaksi viulu- ja kaksi sellokonserttoa, oopperoita, operetteja, baletteja ja kamari- sekä elokuvamusiikkia. Hrennikov nimitettiin vuonna 1948 Neuvostoliiton säveltäjäliiton pääsihteeriksi. Hän arvosteli jyrkästi Sergei Prokofjevia ja Dmitri Šostakovitšia liiton vuoden 1948 vuosikokouksessa ja syytti heitä "formalismista". Hrennikov toimi säveltäjäliiton johdossa yli 40 vuotta. Hrennikovin tunnetuin sävellys lienee melankolinen rakkauslaulu Moskovan valot, joka tuli Suomessa tunnetuksi erityisesti Georg Otsin esittämänä. Tunnetummat suomenkieliset sanat kirjoitti lauluun Pauli Salonen, mutta vanhempi suomennos on Saukin eli Sauvo Puhtilan. Kappaleen ovat levyttäneet Suomessa useat muutkin laulajat, mm. Reijo Taipale, Pekka Himanka, Ragni Malmstén ja Erkki Junkkarinen sekä harmonikalla Taito Vainio ja Esko Könönen. == Lähteet == * Ilja Glazunov ja Tihon Hrennikov viettivät merkkipäiviään * Stalin: his final victim * Seppo Heikinheimo: Tikhon Khrennikov in interview == Aiheesta muualla == * Tikhon Khrennikov: Internet Edition compiled by Onno van Rijen Luokka:Neuvostoliittolaiset säveltäjät Luokka:Sosialistisen työn sankarit Luokka:Neuvostoliittolaiset poliitikot Luokka:Neuvostoliiton korkeimman neuvoston jäsenet Luokka:Neuvostoliiton kansanedustajien kongressin jäsenet Luokka:Vuonna 1913 syntyneet Luokka:Vuonna 2007 kuolleet
Gaetano Starrabba

Gaetano Starrabba (s. 3. joulukuuta 1932https://results.motorsportstats.com/drivers/gaetano-starrabba/career) on italialainen entinen kilpa-autoilija. Hän osallistui yhteen Formula 1:n MM- sarjan osakilpailuun, mutta ei kerännyt yhtään MM-pistettä. Starrabba keskeytti kyseisen kilpailun. Lisäksi hän ajoi maailmanmestaruussarjan ulkopuolisissa kilpailuissa. ==Formula 1:n MM-kilpailujen tulokset== Vuosi Talli Auto 1 2 3 4 5 6 7 8 Sijoitus Pisteet 1961 Prince Gaetano Starrabba Lotus 18 MON DUT BEL FRA GBR GER ITA Kesk. USA \- 0 == Lähteet == Luokka:Italialaiset Formula 1 -kuljettajat Luokka:Vuonna 1932 syntyneet Luokka:Elävät henkilöt
Hans Werner Henze

Hans Werner Henze (1. heinäkuuta 1926 Gütersloh, Nordrhein-Westfalen, Saksa – 27. lokakuuta 2012 Dresden, Saksi, Saksa) oli saksalainen säveltäjä, joka yhdisti musiikissaan laaja-alaisesti erilaisia vaikutteita kuten sarjallisuutta, jazzia ja uusklassismia. Igor Stravinski oli hänelle tärkeä esikuva eklektisen sävellystyylin viljelijänä. Henze oli poliittiselta vakaumukseltaan vasemmistolainen ja sävelsi teoksia muun muassa Ho Tši Minhin ja Che Guevaran kunniaksi. Vuonna 1953 Henze muutti Italiaan, koska hänestä Saksa suhtautui suvaitsemattomasti hänen poliittisiin näkemyksiinsä ja homoseksuaalisuuteensa.Hans Werner Henzen muistokirjoitus Helsingin Sanomissa. Italian-vuosinaan hän teki yhteistyötä kirjailija Ingeborg Bachmannin kanssa. Hän asui Napolissa, Roomassa ja lopulta Marinossa Rooman lähellä. Hans Werner Henzen sävellystuotanto on laaja. Hän oli sodanjälkeisen ajan tuotteliaimpia oopperasäveltäjiä. Hyvän vastaanoton saaneiden varhaiskauden oopperoidensa, kuten König Hirchin (1956) ja The Bassarids (1966), jälkeen hän ryhtyi tekemään poliittista musiikkiteatteria. 1970-luvun loppupuolella Henze palasi oopperan pariin ja The English Cat (1983) sai vaikutteita niin Alban Bergin Lulusta kuin Claudio Monteverdin Il ritorno d’Ulisse in patriasta. Henzen tuotantoon kuuluu myös 10 sinfoniaa (1947–2000), 2 pianokonserttoa (1950–1967), 3 viulukonserttoa (1947–2002) sekä suuri joukko muita orkesteriteoksia, pianomusiikkia, 5 jousikvartettoa (1947–1976) ynnä muuta kamarimusiikkia, laulumusiikkia ja kuoroteoksia sekä baletteja ja elokuvamusiikkia (muun muassa Katharina Blumin menetetty maine). Henze vieraili Suomessa vuonna 1964 ja ohjasi, lavasti, puvusti ja johti oopperansa Elegia nuorille rakastavaisille. Hän oli myös Porvoon Suvisoiton säveltäjävieras vuonna 1997. __NOTOC__ == Lähteet == * * Henze, Hans Werner: Bohemian Fifths. An Autobiography. (Reiselieder mit böhmischen Quinten. Autobiographische Mitteilungen 1926–1995.) London: Faber & Faber, 1998. === Viitteet === == Kirjallisuutta == * * * * * * * * * * == Aiheesta muualla == * Schott International: Hans Werner Henze. * Voices: Hans Werner Henze at 75. Luokka:Saksalaiset säveltäjät Luokka:Saksalaiset oopperasäveltäjät Luokka:Vuonna 1926 syntyneet Luokka:Vuonna 2012 kuolleet
Arto Alaluusua

Arto Alaluusua (s. 1971) on suomalainen musiikin harrastaja, joka toimi Lyijykomppanian basistina vuosina 1994–1996 sekä Timo Rautiainen & Trio Niskalaukauksen yhtenä perustajajäsenenä sekä basistina vuosina 1997–1999. Alaluusualla ja Hiljainen Kevät -yhtyeen kitaristi Inehmolla oli jo vuosina 1989–1991 yhtye, jonka nimessä Trio Niskalaukaus esiintyi. Musiikin ja äänentoiston parista Alaluusua siirtyi täysipäiväisesti Suomen puolustusvoimien palvelukseen vuonna 1999 harrastaen edelleen musiikkia. Hän kerää äänilevyjä, joita hänen kotisivuilleen kootun listan mukaan on yli 1500. Arto Alaluusua on sittemmin soittanut kitaraa muun muassa yhtyeissä Saturn Twilight, Spatha ja Kirous. ==Aiheesta muualla== *Viralliset kotisivut *Hiljaisen Kevään kotisivut Luokka:Suomalaiset basistit Luokka:Suomalaiset kitaristit Luokka:Vuonna 1971 syntyneet Luokka:Elävät henkilöt
Kukka (nimi)

Kukka on suomalainen naisen etunimi. Nimi on syntynyt käännöksenä latinalais­peräisestä nimestä Flora, joka merkitsee kukkaa, mutta myös nuoruuden voimaa tai kukoistus­aikaa. Suomessa nimi on 1900-luvun alusta vuoden 2019 loppuun mennessä annettu 758 henkilölle, joista suurin osa on syntynyt vuoden 1980 jälkeen. Kukan nimipäivä, kukanpäivä eli Flooran päivä 13. toukokuuta, on Helsingin yliopiston ylioppilaiden perinteinen juhlapäivä. Huomattakoon, että naisennimi Kukka-Maaria ei ole Kukan ja Maarian yhdistelmä: Kukka-Maaria eli Heinä-Maaria on alun perin viitannut 2. heinäkuuta vietettävään Maarian eli Marian päivään erotukseksi Talvi-Maariasta. == Tunnettuja Kukka-nimisiä == * Kukka Laakso (s. 1979), kahvakuulaurheilija ja -valmentaja, kirjailija ja kolumnisti * Kukka Paavilainen (s. 1976), taidemaalari * Kukka Ranta (s. 1982), toimittaja, tietokirjailija ja väitöskirjatutkija ==Katso myös== * Floora (nimi) ==Lähteet== Luokka:Etunimet
Myllypuron liikuntapuisto

Myllypuron liikuntapuisto on liikunta- ja virkistysalue Itä-Helsingin Myllypurossa. Se on yksi Helsingin suurista liikuntapuistoista, joka koostuu yhdestä nurmikentästä, kahdesta hiekkakentästä sekä suuresta ennen kaikkea jalkapalloiluun tarkoitetusta Pallomylly-nimisestä hallista. Talvisin alueelle pystytetään myös kuplahalli ja jääkiekkokaukalo jäädytetään. Pallomyllyssä ja kuplahallissa on ns. kolmannen sukupolven tekonurmi. Liikuntapuiston ykkösnurmi toimi Ykkösessä pelaavan Pallokerho-35:n kotikenttänä vuosina 2005–2007. Lisäksi Helsingin seudun rugbykilpailutoiminta keskittyy liikuntapuistoon ja ykkösnurmella on pelattu miesten rugbymaaotteluitakin. Kaupunki rakennutti liikuntapuistoon uuden huoltorakennuksen vuonna 2001.Helsingin liikuntapaikkoja ja -rakennuksia. Helsingin kaupungin liikuntavirasto 2005. s.118. Vanhan kuplahallin korvannut uusi Pallomylly valmistui syksyllä 2009, ja se on toinen Helsingin kahdesta täysimittaisesta jalkapalloilijoiden harjoitushallista. Hallissa voi pelata muitakin lajeja, kuten pesäpalloa, baseballia, rugbya, krikettiä ja ultimatea. Liikuntapuiston läheisyydessä sijaitsevat myös salibandyhalli Arena Center Myllypuro sekä yleisurheiluun keskittyvä Liikuntamylly. == Lähteet == == Aiheesta muualla == * Uutta Helsinkiä: Myllypuron liikuntapuisto * Artikkeli Pallomyllystä * Artikkeli uuden kuplahallin pystytyksestä Luokka:Suomen urheilukeskukset Luokka:Suomen jalkapallostadionit Luokka:Helsingin urheilupaikat Luokka:Myllypuro Luokka:Puotinharju
Mike Sparken

Mike Sparken (oikealta nimeltään Michael (joidenkin lähteiden mukaan Michel) Poberejsky, 16. kesäkuuta 1930 Neuilly-sur-Seine, Ranska – 21. syyskuuta 2012 Beaulieu-sur-Mer, Ranska) oli ranskalainen Formula 1 -kuljettaja. Hän osallistui vain yhteen Grand Prix -kilpailuun eikä saanut siinä MM-pisteitä. ==Formula 1 -tulokset== Vuosi Talli 1 2 3 4 5 6 7 Talli Sijoitus Pisteet 1955 Gordini ARG MON INDY BEL DUT GBR 7 ITA Gordini - 0 == Lähteet == == Aiheesta muualla == * wordpress.com: kuva Mike Sparkenista === Kirjallisuutta aiheesta === * Steve Small: Grand Prix Who is Who. Travel Publishing, Lontoo 1999, ISBN 1-902-00746-8. Luokka:Ranskalaiset Formula 1 -kuljettajat Luokka:Vuonna 1930 syntyneet Luokka:Vuonna 2012 kuolleet
Infinite Dreams

Infinite Dreams on brittiläisen heavy metal -yhtye Iron Maidenin kappale. Kappaleen on säveltänyt ja sanoittanut yhtyeen basisti Steve Harris, ja se on yhtyeen seitsemännen studioalbumin Seventh Son of a Seventh Son toinen kappale. Kappaleen sanoitus kertoo henkilöstä, jota varjostavat painajaiset ja yliluonnolliset unet. Kappaleen henkilö pelkää nukahtamista ja unien näkemistä, koska hän ei voi olla varma, herääkö enää koskaan. Sanoitus on myös jossain määrin yhtenevä yhtyeen kappaleen ”Hallowed Be Thy Name” kanssa, sillä myös ”Infinite Dreamsin” sanoituksissa pohditaan kuolemanjälkeistä elämää. Toisin kuin ”Hallowed Be Thy Namessa”, viittaa ”Infinite Dreamsin” sanoitus myös jälleensyntymiseen ja elämän tarkoitukseen. Singlenä ”Infinite Dreams” julkaistiin 6. marraskuuta 1989 Seventh Tour of a Seventh Tour -kiertueen aikana Birminghamissa äänitettynä live-versiona, b-puolinaan live-versiot Harrisin ja yhtyeen entisen laulajan Paul Di’Annon kirjoittamasta kappaleesta ”Killers” ja Harrisin sekä kitaristi Dave Murrayn kirjoittamasta kappaleesta ”Still Life”. Singlejulkaisun tarkoituksena oli markkinoida yhtyeen videojulkaisua Maiden England, joka oli taltiointi kyseisestä Birminghamin konsertista, jossa singlen kappalemateriaali on äänitetty. ”Infinite Dreams” nousi sekä Britannian että Irlannin singlelistalla kuudenneksi. == Kappalelista == # # # == Kokoonpano == * Bruce Dickinson – laulu * Dave Murray – kitarat * Adrian Smith – kitarat * Steve Harris – basso * Nicko McBrain – rummut == Lähteet == Luokka:Iron Maidenin kappaleet Luokka:Vuoden 1988 kappaleet
Vili

Vili on suomalainen miehen nimi. Vuoden 2019 loppuun mennessä Vili-nimen on Suomessa saanut noin 5340 henkilöä, joista suurin osa on syntynyt vuoden 1980 jälkeen. Vilin nimipäivä on 6. huhtikuuta. Suomen almanakassa Vili on ollut vuodesta 1995. ==Tunnettuja Vilejä== * Vili Alitalo (s. 2003), jääkiekkoilija * Vili Auvinen (1931–1996), näyttelijä ja teatteriohjaaja * Vili Laitinen (s. 1999), jääkiekkoilija * Vili Lehdonvirta (s. 1980), taloussosiologi ja professori * Vili Lehosti (1900–1979), näyttelijä, teatterinjohtaja ja teatteriohjaaja * Vili Munkki (s. 2002), jääkiekkoilija * Vili Saarijärvi (s. 1997), jääkiekkoilija * Vili Savolainen (s. 1985), jalkapalloilija * Vili Sopanen (s. 1987), jääkiekkoilija * Vili Taskinen (1874–1930), toimitusjohtaja ja Edistyspuolueen kansanedustaja * Vili Toivonen (s. 2005), jääkiekkoilija * Vili Välimäki (s. 1994), animaattori, ääninäyttelijä, käsikirjoittaja ja YouTube-videoiden tekijä ==Taiteilijanimenä== * Vili Järe, oik. Vilho Jägerman (1912–1949), näyttelijä * Vili Vesterinen, oik. Viljo Vesterinen (1907–1961), harmonikansoittaja ja säveltäjä ==Kuvitteellisia Vilejä== * Vili Vilperi, lastenkirjoista ja televisiosarjasta tuttu koala * Utelias Vili, piirroshahmo * Vili, sarjakuvassa Vili & Bill * Vili, kissanpoikainen elokuvassa Vili ja kissojen taikalaakso * Vili McViileri, samannimisessä animaatiosarjassa * Vili Pekkanen, kirjassa Iikka ja Vili * Vili, elokuvassa Tuhkimo (vuoden 1950 elokuva) ==Vilejä mytologiassa== * Vili, skandinaavisen mytologian hahmo == Lähteet == == Aiheesta muualla == * Behind the Name Luokka:Etunimet
Minja

Minja on suomalainen naisen nimi. Vuoden 2021 loppuun mennessä Minjan on saanut nimekseen noin 2 050 naista, joista yli puolet on syntynyt 2000-luvulla. Nimen tausta on epäselvä. Se on ehkä muodostettu muiden nja- loppuisia nimiä kuten Pinjaa mukaillen uudeksi versioksi Miinan ja Minnan rinnalle. Minja viettää nimipäivää yhdessä Miisan ja Mielikin kanssa 23. syyskuuta. Nimi lisättiin almanakkaan vuonna 2010. == Tunnettuja Minjoja == * Minja Korhonen (s. 2007), yhdistetyn hiihtäjä * Minja Koskela (s. 1987), tutkija, kirjailija, bloggaaja, musiikinopettaja, Vasemmistoliiton puheenjohtaja ja kansanedustaja * Minja Koski (s. 1982), laulaja, lauluntekijä ja näyttelijä == Lähteet == Luokka: Etunimet
Ana Guevara

Ana Gabriela Guevara Espinoza (s. 4. maaliskuuta 1977 Nogales, Sonora) on meksikolainen 400 metrin juoksija. Guevara osallistui 1996 Sydneyn nuorten MM- kisoihin, joissa karsiutui 400 metrin välierissä. Vuonna 1998 hän voitti Ibero-Amerikan mestaruuden 400 metrillä ja oli Keski-Amerikan mestaruuskilpailuissa 800 metrin juoksussa toinen. Seuraavana vuonna hän sijoittui Maebashin sisäratojen MM-kisoissa 400 metrillä neljänneksi, voitti matkan Pan-Amerikan kisoissa sekä karsiutui Sevillan ulkoratojen MM-kisojen välierissä ajalla 50,70. Sydneyn olympialaisissa 2000 hän sijoittui viidenneksi ajalla 49,96. Hän oli kauden lopussa GP-finaalissa myös viides. Vuonna 2001 voitti MM-pronssia Edmontonin MM-kisoissa ajalla 49,97. Guevara hallitsi naisten 400 metrin juoksua vuonna 2002 voittaen kaikki käymänsä kilpailut. Hän voitti kaikki Kultaisen liigan osakilpailut ja sai palkinnoksi 12,5 kilogrammaa kultaa. Hän voitti kauden aikana myös GP-finaalin ja yleisurheilun maailmancupin, jälkimmäisen ajalla 49,56. Seuraavana vuonna Guevara voitti Pariisin MM-kisoissa kultaa ajalla 48,89. Kauden lopussa hän voitti IAAF:n yleisurheilufinaalin. 2004 hän voitti olympiahopeaa Ateenan olympialaisissa ja oli ensimmäinen IAAF:n yleisurheilufinaalissa. Helsingin MM-kisoissa 2005 hän voitti pronssia. Guevara ilmoitti tammikuussa 2008 lopettavansa kilpauransa. == Uran jälkeen == Guevara siirtyi lopetettuaan urheilemisen politiikkaan ja hänet valittiin maansa työväenpuolueen kansanedustajaksi kaudelle 2012–2018. Hänet pahoinpideltiin Mexico Cityssä joulukuussa 2016. ==Henkilökohtaiset ennätykset== ===Ulkoradat=== * 300 metrin juoksu: 35,30 (2003) * 400 metrin juoksu: 48,89 (2003) * 800 metrin juoksu: 2.01,12 (1998) ===Sisäradat=== * 400 metrin juoksu: 50,94 (1999) ==Lähteet== * ===Viitteet=== Luokka:Meksikolaiset pikajuoksijat Luokka:Meksikolaiset olympiamitalistit Luokka:Meksikolaiset poliitikot Luokka:Vuonna 1977 syntyneet Luokka:Elävät henkilöt
Esa Melametsä

Esa Melametsä (s. 1957) on kokkolalainen valokuvaaja ja kuvatoimittaja. Melametsä on toiminut vapaana valokuvaajana vuodesta 1993. Sitä aiemmin hän toimi maakuntalehti Keskipohjanmaan lehtikuvaajana vuodesta 1980 ja Keskipohjanmaan kuvatoimituksen esimiehenä 1990–1993. Melametsän lehtikuvia on julkaistu Keskipohjanmaan lisäksi lukuisissa lehdissä, kuten Talouselämä, Kauppalehti, Iltalehti, Ilta-Sanomat, Helsingin Sanomat, Eeva, Palkkatyöläinen ja Löntagaren. Melametsä on laatinut kolme omaa valokuvanäyttelyä: Lämpiössä (1987), Show (2001) ja Taakka (2005). Lisäksi hän on ollut mukana useiden valokuvaajien yhteisnäyttelyissä, joista mainittakoon Ulkomailla (1988), joka oli esillä niin Suomessa kuin Viron Tallinnassa ja Tartossa. Hänen töitään on julkaistu muun muassa kuvateoksessa Matkalla (1997) yhdessä muiden keskipohjalaisten valokuvaajien kanssa. Melametsä on toiminut useiden kirjojen kuvatoimittajana ja äänilevyjen kansien kuvaajana. == Aiheesta muualla == *Kotisivut Luokka:Suomalaiset valokuvaajat Luokka:Vuonna 1957 syntyneet Luokka:Elävät henkilöt
Juri Šaporin

Juri Aleksandrovitš Šaporin (; 8. marraskuuta (j. 27. lokakuuta) 1887 Hluh’iv – 9. joulukuuta 1966 Moskova, Neuvostoliitto) oli ukrainalaissyntyinen neuvostoliittolainen säveltäjä. Hän opiskeli musiikkia Kiovassa ja Pietarissa, jossa hän suoritti ensin oikeustieteen tutkinnon. Hän opiskeli konservatoriossa 1913–1918 ja valmistui säveltäjäksi ja orkesterinjohtajaksi. Hänen opettajiaan olivat Nikolai Sokolov, Maksimilian Steinberg ja Nikolai TšerepninOnno van Rijen, Yuri Shaporin, Wanadoo.nl, päivitetty 23.9. 2007, viitattu 15.6.2022 . Hän työskenteli sitten teattereissa ja opettajana Moskovan konservatoriossa. Hän sävelsi teatterimusiikkia sekä elokuvamusiikkia yli 80 elokuvaan,Yuri Shaporin (1889–1966) The Decembrists Musicweb.uk.net, viitattu 15.6.2022 mutta muu sävellystuotanto on vähäinen ja sitä sävyttää osin sosialistinen realismi, tosin hän ei Stalinin aikana joutunut varsinaisen vainon kohteeksi. Hänen tunnetuimpiin teoksiinsa kuuluu vuonna 1957 valmistunut ooppera Dekabristy (Dekabristit). Šaporin perusti Maksim Gorkiin ja Aleksandr Blokin kanssa Leningradin suuren draamateatterin. Kirill Kozlovski on levyttänyt kaikki Šaporinin pianoteokset. ==Lähteet== Luokka:Ukrainalaiset säveltäjät Luokka:Neuvostoliittolaiset säveltäjät Luokka:Vuonna 1887 syntyneet Luokka:Vuonna 1966 kuolleet
Helsingfors Simsällskap

Helsingfors Simsällskap (HSS, Simmis) on helsinkiläinen uinti- ja vesipalloseura. Helsingfors Simsällskap on Suomen uintikulttuurin perustaja, joka on perustettu vuonna 1887. Helsingfors Simsällskapin ensimmäiset säännöt saivat hyväksynnän Keisarilliselta Senaatilta 1 kesäkuuta 1887. Tätä kautta Simmis on Suomen vanhin yhä toimiva uintiseura. Seura on toiminut uinnin harrastuksen kehittäjänä ja edistäjänä koko historiansa ajan sekä uimaopetuksen että kilpauinnin osalla. Viime vuosina seura on keskittynyt etenkin kilpauintiin uintikursseissa, harrasteryhmissä ja kilparyhmissä. Simmis on menestynyt hyvin sekä uinti- että vesipalloseurana. Uimareita on seuran lähes 20 ryhmässä noin 200 ja vuosittain uintikurssilaisia on yli 1000. Seurassa on omat uimaryhmänsä harrastelijoille, eri ikäisille kilpauimareille, parauimareille sekä Masters-uimareille. Seuran vuosittainen liikevaihto on noin 800.000 € ja tuotot muodostuvat pääosin valmennusmaksuista ja kurssimaksuista. Tämän lisäksi seura saa kaupungin tukea sekä tuottoja kilpailutoiminnasta. Vesipallossa HSS on voittanut ulkopelin Suomen- mestaruuden vuosina 1908–1913, 1915, 1916, 1919–1921, 1923–1928, 1940, 1945, 1953–1955, 1957–1966 ja hallipelin SM-kultaa vuosina 1958–1965. ==Lähteet== ==Aiheesta muualla== * Seuran kotisivut Luokka:Suomalaiset uintiseurat Luokka:Helsinkiläiset urheiluseurat Luokka:Vuonna 1887 perustetut urheiluseurat
Neofobia

Neofobia on uusien asioiden tai kokemusten kammo. Psykologiassa neofobia määritellään pysyvänä ja epänormaalina kaiken uuden pelkona. Heikommassa muodossaan se voi ilmetä haluttomuutena kokeilla uusia asioita (esim. uuden ruokalajin maistaminen) tai murtaa totuttuja rutiineja. Luokka: Fobiat Luokka: Psykologia
Albategnius

Albategnius on muinainen törmäyskraatteri Kuun keskusylängöllä. Tasaisen keskustan ympärillä on korkea pengerrys. Kraatterin syvyys on yli 4 000 metriä ja halkaisija 130,84 kilometriäGazetteer of Planetary Nomenclature. Kraatterin uskotaan olleen Galileo Galilein Sidereus Nuncius teoksessa olevassa piirroksessa. == Lähteet == == Aiheesta muualla == Luokka:Kuun pinnanmuodot Luokka:Kuun kraatterit
Itsenäisyyspäivä (albumi)

Itsenäisyyspäivä on Kapasiteettiyksikön kolmas studioalbumi, joka julkaistiin 3. joulukuuta 2003. Albumilta julkaistiin myös yksi single, "Pakko saada sut". Kappale on yksi menestyneimpiä suomalaisia rap-kappaleita. Hieman ennen albumin julkaisua Kapasiteettiyksikkö perusti Fintelligensin kanssa Rähinä Records -levy-yhtiön. Albumi nousi Suomen virallisen listan sijalle 12. == Kappaleet == # # # # # # # # # # # # # # == Tuottajat == * Sakke: 1, 7, 13 * Jukka Immonen: 2, 3, 12 * Andu: 4, 5, 6, 9, 14 * Ii & Aivot: 8, 11 * Elastinen: 10 == Lähteet == Luokka:Kapasiteettiyksikön albumit Luokka:Sakke Aallon tuottamat albumit Luokka:Elastisen tuottamat albumit Luokka:Vuoden 2003 albumit
Gusev-kraatteri

Gusev-kraatteri on venäläisen tähtitieteilijän Matvei Gusevin mukaan nimetty kraatteri Marsissa lähellä päiväntasaajaa. Kraatterin halkaisija on 160 km. Spirit-luotain laskeutui kraatteriin 3. tammikuuta 2004. Mönkijän tekemät havainnot viittaavat siihen, että kraatterissa on ollut muinoin järvi. Kiertoradalla olevien luotainten kuvissa näkyy 900 kilometriä pitkä muinainen laakso (joenuoma, kuvassa alhaalla), joka johtaa Guseviin. == Lähteet == ==Aiheesta muualla== *Yle Teema: Gusev-kraatteri *Wired: Water Flowing on Mars Luokka:Marsin kraatterit
Likvida

Likvidat (latinan adjektiivista liquidus 'sula, juokseva; heleä') ovat approksimanttien luokkaan kuuluvia äänteitä, joiden hankaushäly on pienempi kuin frikatiiveilla mutta suurempi kuin puolivokaaleilla. Likvidat jaetaan edelleen lateraaleihin eli L-äänteisiin ja tremulantteihin eli R-äänteisiin. ==Lähteet== * ===Viitteet=== Luokka:Konsonantit
Bir Hakeimin taistelu

Bir Hakeimin taistelu oli toisen maailmansodan taistelu, joka käytiin 26. toukokuuta – 11. kesäkuuta 1942 Erwin Rommelin johtaman Saksan Afrikan- armeijan ja Marie Pierre Koenigin johtamien Vapaan Ranskan joukkojen välillä Bir Hakeimissa Libyassa. Vapaan Ranskan joukot viivyttivät Rommelin joukkoja 16 päivän ajan ennen perääntymistään ja antoivat näin liittoutuneiden joukoille aikaa ryhmittyä uudelleen ja organisoida puolustusta El Alameinissa. Luokka:Läntisen aavikon taistelut Luokka:Vuoden 1942 sotahistoria Luokka:Saksan taistelut Luokka:Ranskan taistelut Luokka:Saksan sotahistoria 1939–1945 Luokka:Ranska toisessa maailmansodassa
Godefridus Fontaineslainen

Godefridus Fontaineslainen (, , n. 1250–1309) oli skolastinen filosofi ja teologi, joka sai nimen Doctor Venerandus, "Kunnioitettava opettaja". Hänen merkittävin panoksensa filosofiaan oli metafysiikan alalla. == Elämä ja työt == Godefridus syntyi aatelisperheeseen Fontaines-les-Hozémontissa lähellä Liègeä. Hänestä tuli paikallisen hiippakunnan ja myöhemmin Pariisin ja Kölnin hiippakuntien kaniikki. Hän myös opetti teologiaa Pariisin yliopistossa. Vuonna 1300 hänet valittiin Tournain piispaksi, mistä hän kuitenkin kieltäytyi. Godefridus on tunnetun disputaatiokokoelman nimeltä XIV Quodlibeta kirjoittaja. Teos osoittaa, ettei hän ollut pelkästään kyvykäs teologi ja filosofi, vaan myös lainoppinut, eetikko ja taitava väittelijä, joka osallistui aktiivisesti erilaisiin kirkollisiin, opillisiin ja kurinpidollisiin väittelyihin, jotka velloivat Pariisissa tuohon aikaan. Kerjäläismunkkiveljistöjen oikeuksia koskeneessa kysymyksessä hän vastusti Tuomas Akvinolaisen kantaa, mutta muuten hän kunnioitti tämän opetuksia. Tomistinen filosofia oli tuohon aikaan juuri syytettynä. Etienne Tempier, Pariisin arkkipiispa, tuomitsi sen vuonna 1277 (Pariisin oppituomiot), ja sitä vastustivat John Peckham ja monet muut. Godefridus oli tomismin vankkumaton tukija, mutta kuitenkin omaperäinen ajattelija, joka poikkesi Tuomaan ajatuksista monissa seikoissa, muun muassa individuaatiota koskevissa periaatteissa sekä materiaalisten asioiden olemisen (esse) ja olemassaolon (existens) eroa koskevissa mielipiteissä. == Aiheesta muualla == * * Luokka:Skolastikot Luokka:Keskiajan filosofit Luokka:1200-luvulla syntyneet Luokka:Vuonna 1309 kuolleet
Vincenzo Viviani

Vincenzo Viviani (5. huhtikuuta 1622 – 22. syyskuuta 1703) oli italialainen matemaatikko ja tieteilijä. Hän oli Evangelista Torricellin oppilas ja Galileo Galilein opetuslapsi. ==Elämäkerta== Viviani syntyi ja varttui Firenzessä, jossa hän opiskeli muun muassa jesuiittakoulussa. Siellä Ferdinando II de' Medici antoi hänelle apurahan matemaattisen kirjallisuuden hankkimista varten. Hänestä tuli pian Torricellin oppilas. Viviani työskenteli lähinnä fysiikan ja geometrian parissa. Vuonna 1639 ollessaan 17-vuotias Viviani avusti Galileo Galileita Arcetrissa ja pysyi Galilein oppilaana tämän kuolemaan saakka vuoteen 1642. Vuodet 1655–1656 Viviani toimitti Galileon kokoelmateosten ensimmäistä laitosta. Torricellin kuoleman jälkeen vuonna 1647 Viviani nimitettiin hänen paikalleen Accademia delle Arti del Disegnossa Firenzessä. Ferdinand II nimitti hänet myös ”Uffiziali dei Fiumi” -insinööriksi. Tämän nimityksen hän säilytti lopun elämänsä ajan. Viviani oli myös ensimmäisiä jäseniä suurherttuan kymmenen vuotta myöhemmin perustamassa kokeellisessa akatemiassa Accademia del Cimento. Vuonna 1660 Viviani ja Giovanni Alfonso Borelli suorittivat kokeen mitatakseen äänen nopeuden. Mitaten valonvälähdyksen näkemisen ja kaukana ammutun tykin äänen kuulemisen aikavälin he laskivat arvoksi 350 metriä sekunnissa. Se oli huomattavasti parempi kuin Pierre Gassendin aiempi arvo 478 metriä sekunnissa. Nykyinen hyväksytty arvo on 331,29 metriä sekunnissa 0 °C:ssa. Vuonna 1661 Viviani tutki heilurin liikkeitä, 190 vuotta ennen kuin Léon Foucault keksi kuuluisan demonstraationsa, Foucault'n heilurin. Vuoteen 1666 mennessä Viviani alkoi saada lukuisia työtarjouksia matemaatikon maineensa kasvaessa. Samana vuonna Ludvig XIV tarjosi hänelle paikkaa Académie Royalessa ja Juhana II Kasimir Puolasta tarjosi Vivianille paikan tähtitieteilijänä. Pelätessään menettävänsä Vivianin suurherttua nimitti hänet hovin matemaatikoksi. Viviani hyväksyi herttuan tarjouksen ja hylkäsi muut. Vuonna 1687 Viviani julkaisi tekniikan alan kirjan Discorso intorno al difendersi da' riempimenti e dalle corrosione de' fiumi. 1730-luvulla kirkko salli viimein Galileo Galilein uudelleenhautaamisen muistomerkin kanssa. Muistomerkki rakennettiin Basilica di Santa Croceen, ja sen kustannuksista osa maksettiin Vivianin erityiseen tarkoitukseen jätetyillä varoilla. Myös Vivianin omat jäännökset siirrettiin Galilein hautaan. Vivianin kraatteri Kuussa on nimetty Vincenzo Vivianin mukaan. ==Katso myös== *Vivianin lause ==Aiheesta muualla== * Viviani page at Rice University's Galileo Project * Viviani article at the University of St Andrews * Viviani's Theorem Luokka:Italialaiset matemaatikot Luokka:Italialaiset tähtitieteilijät Luokka:Italialaiset fyysikot Luokka:Vuonna 1622 syntyneet Luokka:Vuonna 1703 kuolleet
Torpedovene S1

Torpedovene S1 oli Suomen merivoimien torpedovene vuosina 1918-1930. Vene oli alun perin Venäjän keisarikunnan laivaston Sokol-luokan torpedovene, jolloin sen nimenä oli vuoteen 1902 Sova (pöllö) ja sen jälkeen Rjanyj (kiivas). == Palvelus == Ensimmäisessä maailmansodassa alus muutettiin nopeaksi miinanraivaajaksi, minkä jälkeen se liitettiin 2. miinanraivaajalaivueeseen Helsingissä. Venäläisten poistuessa 1918 Suomesta jäi heiltä Helsingin satamaan runsaasti torpedoveneitä muun muassa Rjanyj, joka kunnostettiin Suomen laivastolle ja se nimettiin torpedoveneeksi S1. Alus osallistui koulutusaluksena Suomen merivoimien toimintaan, kunnes se poistettiin käytöstä vuonna 1927. Alus siirrettiin tykistön maalilaivaksi ja sen hylky on muutaman metrin syvyydessä Risholman ankkuripaikalla Pellingin itäisessä saaristossa.Auvinen, Visa s. 28-29 S1:n sisaralukset Suomen merivoimissa olivat torpedoveneet S2, S3, S4, S5 ja S6. ==Lähteet== * * * === Viitteet === S1